# Samtykkeerklæring for bruk av bilder og film

Vil du tillate at vi bruker bilder og filmer av deg som blir tatt på vegne av Telemark fylkeskommune? Ved å signere godtar du at fylkeskommunen kan ta bilder og filmer av deg i skolesammenheng mens du er elev ved skolen.

Du godtar også at bildene vi tar av deg kan publiseres i sammenhenger som har med videregående opplæring å gjøre. Eksempler på bruk av bildene er på skolenes og fylkeskommunens hjemmesider, i sosiale medier, i presentasjoner eller i materiell som for eksempel brosjyrer.

Bildene kan bli brukt i sammenhenger som har med videregående opplæring å gjøre, etter at du ikke lenger er elev ved skolen.

Det er fylkeskommunen som har ansvaret for de offentlige videregående skolene i fylket.

## Ønsker du ikke at fylkeskommunen skal bruke bilder og filmer av deg?

Da lar du være å signere og avbryter signeringen.

## Alle rettigheter

Telemark fylkeskommune har alle rettigheter til bildematerialet, inkludert rett til publisering av bildene.

Samtykket overtas av den sammenslåtte Vestfold og Telemark fylkeskommune fra 1. januar 2020.

## Du kan alltid trekke tilbake samtykket!

Samtykket gjelder til det blir trukket tilbake. Hvis du ønsker å trekke samtykket tar du kontakt med kontoret på skolen din. Bildene vil da bli slettet.

Har du spørsmål?   
Ta kontakt med administrasjonen på din skole hvis du lurer på noe.

Signatur (for deg som ikke underskriver digitalt)

Dato, sted Signatur

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_